Public procurement notice: Contract Notice
Published: 2022-08-19
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 85130000: Dental practice services
Submission deadline: 2022-09-13

Technical requirements: Hankinnan kohteena on hammaslaboratoriopalvelut HUS Pää- ja kaulakeskuksen sekä Tukielin- ja plastiikkakirurgian tulosyksiköihin. Hammasteknisten laboratoriopalveluiden hankinta koskee hammasteknisten töiden HUSin toiminnassa tarvittavia hammaslaboratoriopalveluita.  Näitä hammasteknisiä töitä ovat mm. purentakiskot, osa- ja kokoproteesit, hammaskruunut ja sillat, implanttikruunut, implanttisillat ja implanttikantoiset proteesit, hoitolusikat (limakalvosairauksien hoidossa käytettävät), oikomishoidon hammastekniset laboratoriotyöt ja kipsimallikirurgia, Fränkel-kojeet, uniapnea kiskot ja kipsimallikirurgian sekä proteesien, purenta- ja uniapneakiskojen ja oikomiskojeiden korjaukset.
Tilattavat hammastekniset työt on kuvattu tarkemmin tarjouspyynnön liitteessä 3 Palvelukuvaus sekä liitteissä 4A-G.
Kyseessä on julkisista hankinnoista ja käyttöoikeussopimuksista annetun (1397/2016) liitteen E mukainen sosiaali- ja terveyspalveluja koskeva hankinta.
Palveluntuottajaksi valitaan osa-alueittain viisi (5) eniten pisteitä saanutta tarjoajaa. Etusijajärjestys muodostetaan hinnan perusteella. Edullisimman hinnan tarjonnut Palveluntuottaja sijoittuu etusijajärjestyksessä ensimmäiseksi, toiseksi edullisin toiseksi ja niin edelleen.  Mikäli kaksi tai useampi tarjoaja saa saman pistemäärän, etusijajärjestys arvotaan.
Osa-alueen 3 osalta positiot 10,11,14,15,16,18,19, 20, 21, 23, 24, 26, 27, 33, 34, 35, 36, 46, 47, 48, 49, 56, 57, 58, 64 sekä 69 painotetaan.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä.
Alihankkijaa koskevat tiedot tulee antaa erillisellä liitteellä (tarjouspyynnön liite 6), joka ladataan osaksi tarjousta. Liite tulee nimetä "Alihankkijan tiedot".
Nimetyt alihankkijat katsotaan tarjoajan resursseiksi. Tarjoajan on sitouduttava siihen, että nimetyt alihankkijat ovat käytettävissä hankinnan toteuttamiseen, jos tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä tarjouspyynnössä on vaadittu ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon HUSin kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin.
Ryhmittymää koskevat tiedot tulee antaa erillisellä liitteellä, joka ladataan osaksi tarjousta ja nimetään "Ryhmittymän tiedot".